Pensioenarisse beboet vir amok in hotelArgieffoto. Die BBC berig Robert Fergus (72) en sy vrou, Ruth (69), is ŉ boete van £4 100 (sowat R68 000) opgelê vir die chaos wat hulle in Februarie in die MacDonald Loch Rannoch Hotel in Perthshire, Skotland, veroorsaak het. Die egpaar moet ook £800 (ongeveer R13 000) vergoeding aan die hotel betaal vir die skade wat hulle aangerig het. Volgens die nuusagentskap het dit tydens die hofverrigtinge aan die lig gekom hoe Ruth in die vroeë oggendure gedreig het om ŉ werknemer by die hotel te skiet nadat sy “sleg gereageer het” op alkohol wat sy vroeër gedrink het. Robert het op sy beurt kaal deur die voorportaal van die hotel gehardloop en op gaste en werknemers geskree. Volgens die BBC het Robert ŉ skêr gebruik om kabels by die ontvangstoonbank te knip voordat hy onder die invloed van alkohol agter sy motor se stuurwiel ingeskuif het. Hy het ook ŉ glasdeur by die hotel stukkend geslaan. Ruth se regsverteenwoordiger het aan die hof gesê dat sy kliënt sleg gereageer het op alkohol wat sy gedrink het omdat sy die betrokke dag min geëet het. The Scottish Sun berig die magistraat het tydens sy uitspraak gesê hy glo die egpaar sal vir die res van hul lewens spyt wees oor hul gedrag. Die egpaar wou nie buite die hof kommentaar lewer nie. Robert Fergus, 72, ran naked with a pair of scissors. His wife Ruth, 69, threatened to shoot a staff member… ? https://t.co/KK09bnTyci — Jason Gibbins (@Jgibbins) September 1, 2017